Silver Linings Playbook
U dobru i u zlu (eng. Silver Linings Playbook) je američka romantična komedija-drama koju je režirao David O. Russell za koju je također napisao i scenarij temeljen na istoimenoj knjizi autora Matthewa Quicka. U filmu su glavne uloge ostvarili Bradley Cooper, Jennifer Lawrence, Robert De Niro, Jacki Weaver, Chris Tucker, Anupam Kher i Julia Stiles. Cooper u filmu tumači lik muškarca koji je nedavno pušten iz duševne bolnice te pokušava stvoriti koliko-toliko normalni život, a radnja prikazuje kako mu pri tome pomaže mlada i isto tako "problematična" udovica (koju tumači Lawrence) s kojom počne vježbati ples kako bi se nastupio na lokalnom natjecanju.

Film U dobru i u zlu svoju je premijeru imao 8. rujna 2012. godine na međunarodnom filmskom festivalu u Torontu, a u SAD-u je sa službenom kino distribucijom krenuo 16. studenog. Pobrao je hvalospjeve kritičara i osvojio mnoge nagrade. Nominiran je u osam kategorija za prestižnu filmsku nagradu Oscar uključujući one za najbolji film i najboljeg redatelja. Uz to postao je prvi film nakon filma Crveni iz 1981. godine koji je nominiran u svim glumačkim kategorijama (glavni glumac, sporedni glumac, glavna glumica, sporedna glumica) te prvi film nakon Djevojke od milijun dolara iz 2004. godine koji je nominiran u pet najvažnijih kategorija (film, redatelj, glavni glumac, glavna glumica i scenarij). Uz sve to, film je nominiran i u četiri kategorije za nagradu Zlatni globus (Jennifer Lawrence je osvojila nagradu u kategoriji najbolje glumice u komediji), tri kategorije za britansku nagradu BAFTA, četiri kategorije za nagradu Udruženja holivudskih glumaca i pet kategorija za Independent Spirit Award.

Uloge

Izvori

Vanjske poveznice 
 
 
 
 
 
 

Američki filmovi
Dramski filmovi
Filmske komedije
Romantične komedije
Authority control 2